Pozdravljeni učenci 6. razreda.

Za vsa vprašanja, pojasnila … sem dosegljiva na sandra.hanzic@os-velikapolana.si

**2. in 3. teden: 25. 3. 2020 in 1. 4. 2020**

Tokrat vam pošiljam delo za dva tedna. Obravnavali bomo **Klasično ali umetniško glasbo** in **Popularno glasbo**. Delo si lahko poljubno porazdeliš.

1. **Poglej** oddajo Ko pop sreča klasiko in **odgovori** na spodnji vprašanji.

<https://4d.rtvslo.si/arhiv/dokumentarni-filmi-in-oddaje-kulturno-umetniski-program/174486645>

(Mogoče bo potrebna brezplačna registracija.)

V zvezek napiši naslov **Ko pop sreča klasiko**, prepiši vprašanji in napiši odgovora.

**KO POP SREČA KLASIKO**

- Kateri skladatelji so omenjeni v oddaji?

- Kateri slovenski pevci in pevke popularne glasbe so sodelovali v oddaji?

2. **Prepiši** v zvezek.

**KLASIČNA ALI UMETNIŠKA GLASBA**

Pojem klasična glasba se nanaša na zahodnoevropsko umetniško glasbo, ki se je razvijala od 9. stoletja naprej. Ustvarjajo in izvajajo jo glasbeno izobraženi ljudje. Natančno je zapisana z notami in ima visoko umetniško vrednost, to pomeni, da ostane cenjena in priljubljena daljše zgodovinsko obdobje. Za razumevanje in zbrano poslušanje moramo imeti nekaj glasbenega predznanja.

Ustvarjalec v glasbi je skladatelj, ki napiše, ustvari, glasbeno delo. Poustvarjalec je pevec ali inštrumentalist, ki skladbo poustvari oz. izvede.

**POPULARNA GLASBA**

Ta glasba ima preproste in prijetne melodije, ki gredo hitro v uho. Besedila so največkrat ljubezenska, lahko pa tudi družbeno kritična. Popularna glasba je razširjena med širšimi množicami in je lahko dostopna. Je komercialno naravnana in namenjena zabavi in sprostitvi. Razvijati se je začela v 50. letih 20. stoletja in se deli na veliko slogov: blues, rock, pop, country, folk, punk, soul, hip hop, reggae. Vsi našteti slogi imajo veliko podsmeri.

3. **Reši naloge** v DZ na strani 73 in 74.

Uspešen boš, ko boš:

- pojasnil značilnosti klasične glasbe,

- pojasnil značilnosti popularne glasbe.

**Dokaz vašega dela bodo rešene naloge v delovnem zvezku in zapis v zvezek.**

**POMEMBNO**

**Da bom vedela, da si naloge v DZ res reševal in učno snov prepisal v zvezek, jih poslikaj in pošlji na moj e-naslov** sandra.hanzic@os-velikapolana.si

Pošlji tudi slike od prejšnjega tedna.

Poslikaš lahko s pametnim telefonom, jaz pa ti bom podala povratno informacijo.

Rok za oddajo slik 1. tedna je 27. 3. 2020, za 2. teden pa 3. 4. 2020.

Napišite tudi, če potrebujete dodatno razlago ali imate težave pri dostopu do interaktivnega gradiva.